AFC U-23 Osiyo kubogi 2022. Futbol boʻyicha U-23 Osiyo chempionati — 5-marta oʻtkaziladigan 23 yoshgacha boʻlgan futbolchilar oʻrtasidagi Osiyo kubogi (2021-yilgacha AFC U-23 chempionati nomi bilan atalgan). Osiyo futboli konfederatsiyasi tomonidan ikki yilda bir marta oʻtkaziladigan yosh cheklovlari boʻyicha xalqaro futbol chempionati. Osiyoning 23 yoshgacha boʻlgan erkaklar terma jamoalari qatnashishi mumkin. Musobaqa dastlab Oʻzbekistonda 2022-yilning 6–24-yanvar kunlari oʻtkazilishi rejalashtirilgan edi, biroq COVID-19 pandemiyasi sababli qoldirildi va 2022-yilning 1–19-iyuniga koʻchirildi. Turnirda jami 16ta jamoa qatnashdi. Janubiy Koreya amaldagi chempion boʻlib hisoblanadi. Mezbonni tanlash. Dastlab, Xitoy 2023-yilgi Osiyo Kubogi oldidan tayyorgarlik musobaqasi sifatida ushbu musobaqaga mezbonlik qilishi belgilangan edi. Lekin 2020-yil oktabr oyida tanlash boʻyicha kelishmovchiliklar, stadionni tugatish muddatlari sababli va COVID-19 pandemiyasi tufayli yuzaga kelgan muammolardan soʻng Xitoy turnirni oʻtkazishdan voz kechdi. 2021-yil 18-mart kuni OFK bekor qilingan AFC U-19 musobaqasiga tayyorgarliklarni va stadionlar holatini oʻrgangan holda, musobaqaga Oʻzbekiston mezbonlik qilishini e’lon qildi. Saralash. Saralash oʻyinlari 2021-yilning 23-oktyabridan 2-noyabriga qadar oʻtkazildi. Hakamlar. Turnir oʻyinlarini quyidagi hakamlar va yordamchi hakamlar boshqarib borishadi. Ushbu turnirda hakamlarga videoyordamchilar ham ajratilgan. Guruhlar. 16ta jamoa 23 yoshgacha boʻlgan futbolchilar oʻrtasidagi 2020-yilgi Osiyo chempionatidagi natijalariga koʻra, toʻrtta jamoadan iborat toʻrt savatchaga boʻlindi. Jamoalarni tanlash marosimi “Bunyodkor” stadionida 17-fevral, soat 12:00da boʻlib oʻtdi. Oʻyinchilar. 1999-yil 1-yanvarda yoki undan keyin tugʻilgan oʻyinchilar musobaqada qatnashishlari mumkin. Har bir jamoa kamida 18 nafar va koʻpi bilan 23 nafar oʻyinchidan iborat tarkibni roʻyxatdan oʻtkazishi kerak, ulardan kamida uchtasi darvozabon sifatida tanlanishi kerak (reglamentning 26.3-moddasi). Guruh bosqichi. Har bir guruhning eng yaxshi ikki jamoasi chorak finalga yoʻl oladi. Taybreykerlar. Jamoalar ochkolar boʻyicha (gʻalaba uchun 3 ochko, durang uchun 1 ochko, magʻlubiyat uchun 0 ochko) tartiblanadi va agar ochkolar boʻyicha teng boʻlsa, reytingni aniqlash uchun berilgan tartibda quyidagi taybrek mezonlari qoʻllanadi (reglamentning 9.3-moddasi): Oʻyinlar vaqti. Hammva oʻyinlar Toshkent vaqtida koʻrsatilgan: Mukofotlar. Musobaqa soʻngida ushbu mukofotlar oʻz egalariga topshirildi.